ufal/npfl147 huggingface dataset:
# Majstrovstvá Ázie v hádzanej žien 1991
Majstrovstvá Ázie v hádzanej žien 1991 bol v poradí 3. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Hirošime, v Japonsku v dňoch od 22. – 31. augusta 1991, za účasti 5 tímov. Jediným nováčikom turnaja bolo družstvo Kórejskej ľudovodemokratickej republiky. Zápasy sa hrali iba v jedinej skupine bez následného play-off. Tretí titul v rade získala Kórejská republika, ktorá zvíťazila vo všetkých stretnutiach. 
Ženský šampionát sa konal súbežne s mužským. Slúžil zároveň ako kvalifikácia ázijských družstiev na Letné olympijské hry 1992, ktoré hostila Barcelona. Kvalifikovalo sa ne iba víťazné družstvo.

## Výsledky
|                    | Japonsko | Čína    | KĽDR    | Čínsky Tchaj-pej |
| ------------------ | -------- | ------- | ------- | ---------------- |
| Kórejská republika | 33 : 25  | 27 : 18 | 36 : 19 | 39 : 20          |
| Japonsko           |          | 20 : 18 | 23 : 14 | 36 : 18          |
| Čína               |          |         | 27 : 19 | 38 : 18          |
| KĽDR               |          |         |         | 28 : 27          |

| Por | Družstvo           | Z | V | R | P | Skóre    | +/− | B |
| --- | ------------------ | - | - | - | - | -------- | --- | - |
| 1.  | Kórejská republika | 4 | 4 | 0 | 0 | 135 : 82 | +53 | 8 |
| 2.  | Japonsko           | 4 | 3 | 0 | 1 | 104 : 83 | +21 | 6 |
| 3.  | Čína               | 4 | 2 | 0 | 2 | 101 : 84 | +17 | 4 |
| 4.  | KĽDR               | 4 | 1 | 0 | 3 | 80 : 113 | −33 | 2 |
| 5.  | Čínsky Tchaj-pej   | 4 | 0 | 0 | 4 | 83 : 141 | −58 | 0 |


## Konečné poradie
| Por | Družstvo           |                    |
| --- | ------------------ | ------------------ |
|     | Kórejská republika | postup na LOH 1992 |
|     | Japonsko           |                    |
|     | Čína               |                    |
| 4.  | KĽDR               |                    |
| 5.  | Čínsky Tchaj-pej   |                    |
# Členenie
Členenie je rozdeľovanie na časti, diely, odseky, úseky atď.
# Rudolf Čižmárik
Rudolf Čižmárik (* 18. júl 1949, Šoporňa – † 10. marec 2008, Bratislava) bol slovenský básnik, prozaik, publicista a prekladateľ.

## Životopis
Narodil sa v rodine pekára a vzdelanie získaval v Šoporni a Bratislave, kde vyštudoval odbor estetika a slovenčina na filozofickej fakulte Univerzity Komenského. V rokoch 1971 – 1979 pracoval v bratislavskom rozhlase, od roku 1979 pracoval ako redaktor v denníku Pravda, v roku 1989 niekoľko dní viedol oddelenie kultúry ÚV KSS. Žil v Bratislave a pracoval na ministerstve kultúry.

## Tvorba
Prvé básne publikoval v časopisoch Mladá tvorba, Slovenské pohľady, Nové slovo, Smena a ďalšie, knižne debutoval v roku 1970 zbierkou básní Kamenné úžasy. Vo svojich dielach sa snaží o vykreslenie rodného kraja, spomienok na detstvo, ale i ľúbostných vzťahov. V básniach sa venuje ľúbostným a spoločenským témam, intímnym vzťahom k žene, veciam, prírode i hudbe. V próze sa pokúša o vykreslenie etických vzťahov človeka k práci, prostrediu, no jednotlivé obrazy zo života človeka podáva zjednodušene, nepreniká do hĺbky, ale sa približuje až k reportážnej opisnosti a konštatovaniam. Okrem vlastnej tvorby sa venoval sporadicky i prekladom z rumunskej poézie.

## Dielo

### Básnické zbierky
- 1970 – Kamenné úžasy
- 1973 – Krehká
- 1974 – Hrdličky
- 1977 – Stvorenie slnka
- 1980 – Variácie
- 1985 – Umývanie vody
- 1986 – Obyčajný život
- 1988 – Obojstranný zápal sŕdc
- 1995 – Horiaca ruža – Die Brennende Rose
- 1999 – Vôňa tela, vôňa slov


### Próza
- 1976 – Rozhovor so Svetlanou
- 1982 – Portrét pekára
- 1997 – Press a stres


### Poézia pre deti
- 1974 – Hrdličky


### Výber z poézie
- 1990 – Akordy krvných strún


### Rozhlasové hry
- 1979 – Tato


### Preklady
- Šic, príhody malého myšiačika (z rumunčiny)
# NGC 274
Súradnice:  00h 51m 02s; -07° 03′ 24″
NGC 274 je galaxia v súhvezdí Veľryba, ktorú objavil britsko-nemecký astronóm William Herschel 10. septembra 1785.
Jej zdanlivá hviezdna veľkosť je 11,8.
# Gedit
Program Textový editor alebo tiež gedit slúži na vytváranie textových dokumentov s príponou .txt no je ho možné použiť aj ako editor zdrojových kódov rôznych programovacích jazykov. Je súčasťou pracovného prostredia Gnome, no je k dispozícii i verzia pre systém Windows. 

## Hlavné funkcie programu
- Plná podpora internacionalizácie textu (UTF-8)
- Konfigurovateľné zvýrazňovanie syntaxe pre rôzne jazyky (C, C++, Java, HTML, XML, Python, Perl a mnohé ďalšie)
- Funkcie vrátiť späť a zopakovať
- Upravovanie súborov na vzdialených miestach
- Návrat k uloženej verzii súboru
- Tlač a náhľad pred tlačou
- Podpora schránky (vystrihnúť/kopírovať/prilepiť)
- Vyhľadávanie a nahrádzanie
- Prechod na zadaný riadok
- Automatické odsadzovanie
- Zalamovanie textu
- Číslovanie riadkov
- Pravý okraj
- Zvýraznenie aktuálneho riadku
- Zvýrazňovanie zodpovedajúcich si zátvoriek
- Záložný súbor
- Nastaviteľné písma a farby
- Podrobná používateľská príručka

Program gedit je rozšíriteľný pomocou zásuvných modulov. K dispozícii sú moduly na kontrolu pravopisu, triedenie, doplňovanie tzv. výstrižkov a mnohé ďalšie.
# NGC 2147
Súradnice:  05h 55m 46s; -68° 12′ 06″
NGC 2147 je otvorená hviezdokopa v súhvezdí Mečiar, ktorú objavil austrálsky astronóm James Dunlop 27. septembra 1826.
Jej zdanlivá hviezdna veľkosť je 12,9.
# Zámok Bellegarde (Loiret)
Zámok Bellegarde sa nachádza v obci Bellegarde v departemente Loiret, región Centre-Val de Loire a patrí k zámkom pri Loire.
V 14. storočí, v rokoch 1355 až 1388, Mikuláš Braque dal prebudovať pevnosť s donjonom z 12. storočia na zámok.

## Iné projekty
- Commons ponúka multimediálne súbory na tému Zámok Bellegarde (Loiret)
# Coise-Saint-Jean-Pied-Gauthier
Coise-Saint-Jean-Pied-Gauthier je francúzska obec, ktorá sa nachádza v departemente Savoie, v regióne Rhône-Alpes.

## Poloha
Obec má rozlohu 10,38 km². Najvyšší bod je položený 419 m n. m. a najnižší bod 268 m n. m.

## Obyvateľstvo
Počet obyvateľov obce je 1 190 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Chrappa
Chrappa je slovenské priezvisko. Najčastejšie sa vyskytuje v Svätom Jure, Bratislave, Veči, Šali, Handlovej, tiež v Modre a Grinave. V Česku je najčastejšie v meste Třebíč.

## Známi nositelia
- Štefan Chrappa (* 1. september 1979 Svätý Jur) (pseud. Pišta Vandal) - spisovateľ, básnik, moderátor a redaktor Slovenského rozhlasu, hudobník a spevák v kapelách Čad a Vandali.[2]
# Dunajčík
Súradnice: 48°08′09″S 17°07′28″V﻿ / ﻿48,135733°S 17,124461°V
Vodácky klub Dunajčík je najstarší slovenský vodácky klub, ktorý nepretržite funguje od založenia v roku 1924 . Zaoberá sa rôznymi formami kanoistiky a vodnej turistiky a ďalšími doplnkovými športami, najmä v prírode. Klub poskytuje svojím členom okrem športových aktivít aj spoločenské vyžitie. 
Základňou pre činnosť klubu je areál lodenice v Bratislave na Klokočovej ceste na pravom brehu Dunaja medzi Starým mostom a Mostom Apollo, v lokalite nazývanej Lido. Okrem miesta na uskladnenie športových lodí, šatní a sociálnych zariadení, lodenica poskytuje členom aj útulnú historickú klubovňu, modernú posilňovňu, saunu a vonkajšie ihrisko na loptové hry.
# Pavol Kubovič
Pavol Kubovič (* 31. január 1960, Lučenec – † 8. august 2022, Bratislava) bol poslancom Národnej rady Slovenskej republiky, podpredsedom SDKÚ-DS a exstarostom mestskej časti Ružinov v Bratislave.

## Životopis
Po maturite študoval na Stavebnej fakulte na Slovenskej vysokej škole technickej v Bratislave, ktorú úspešne ukončil v roku 1993. Ako starosta bratislavskej mestskej časti Ružinov pôsobil dve volebné obdobia v rokoch 1998 – 2006. Bývalý starosta bol aj podpredsedom SDKÚ-DS, v rokoch 2002 až 2006 bol poslancom NR SR. V parlamente bol podpredsedom Zahraničného výboru NR SR a Výboru NR SR pre európske záležitosti a členom Výboru NR SR pre nezlučiteľnosť funkcií. Do NR SR za SDKÚ-DS úspešne kandidoval aj v parlamentných voľbách v roku 2010. O vstup do parlamentu sa uchádzal aj v predčasných voľbách v roku 2012, ale poslancom sa nestal.
# Tadeusz Wiejowski
Tadeusz Wiejowski (* 4. máj 1914, Kołaczyce – † 1941) bol poľský väzeň v koncentračnom tábore Auschwitz-Birkenau. Bol prvou osobou, ktorej sa podarilo z tábora utiecť.
Tadeusz Wiejowski bol povolaním obuvník. Do tábora sa dostal 14. júna 1940 v prvom transporte poľských väzňov vypravením z väzenia v Tarnovo. Bolo mu pridelené väzenskej číslo 220. Utiekol 6. augusta 1940 za pomoci poľských civilných pracovníkov, ktorí pracovali v tábore ako elektrikári (Bolesław Bicz, Emil Kowalowski, Stanisław Mrzygłód, Józef Muszyński a Józef Patek – štyri z nich boli členmi poľskej odbojovej organizácie Związek Walki Zbrojnej – slov. Zväz ozbrojeného boja). Wiejowski sa obliekol do oblečenia jedného z nich, vyšiel spolu s nimi a v nákladnom aute sa dostal z dosahu tábora.
Útek vyšiel najavo pri večernom sčítaní väzňov. Bol nariadený trestný apel a väzni na ňom mali stať pokiaľ sa utečenec nenájde. Tento najdlhší apel trval až do 14-tej hodiny nasledujúceho dňa, celkom teda 20 hodín. Zomrel pri ňom poľský Žid Dawid Wongczewski, ktorý sa tak stal zároveň prvou obeťou tábora.
8. augusta boli na základe vyšetrovania táborového Gestapa zatknutí poľskí elektrikári, ktorí sa na Wiejowského úteku podieľali.
Tadeusz Wiejowski sa po úteku skrýval v rodnej obci Kołaczyce. Na jeseň roku 1941 bol však znovu zatknutý a uväznený v obci Jasło. Neskôr bol zastrelený v jednej z miestnych nečinných naftových šácht.
# Euroázijský zväz
Euroázijský zväz je konfederatívny zväz s jednotné politické, ekonomické, vojenské, colné, humanitárne a kultúrne priestranstvo, ktoré navrhol prezident Kazachstanu Nursultan Nazarbajev v marci roku 1994.
Zo začiatku sa predpokladalo, že členmi zväzu bude päť bývalých republík Sovietskeho zväzu - Rusko, Kazachstan, Bielorusko, Kirgizsko a Tadžikistan, dva zo štátov však v roku 1997 utvorili Zväzový štát. V budúcnosti existuje perspektíva, že sa do Euroázijskeho zväzu pripoja aj Arménsko a Uzbekistan, pravdepodobne Abcházsko a Podnestersko.
# Aerostat
Aerostat je lietadlo ľahšie ako vzduch, ktoré sa na princípe Archimedovho zákona pohybuje vzduchom. Opakom je aerodyn.
Aerostaty sú najmä:
- balón
- vzducholoď

Výraz sa používal skôr v minulosti, dnes ešte v angličtine na označenie upútaných balónov a okrem toho v ruštine.[chýba zdroj]
# Zoznam kultúrnych pamiatok v obci Martinová
Tento zoznam je súčasťou slovenských zoznamov kultúrnych pamiatok, ktoré sú v štádiu vytvárania.
Toto je zoznam kultúrnych pamiatok v obci Martinová v okrese Rimavská Sobota.
Zoznam bol vytvorený na základe zoznamu, ktorý bol zverejnený na webe Pamiatkového úradu Slovenskej republiky (PÚSR).
V súčasnosti je na webovej stránke PÚSR dostupné vyhľadávanie podľa jednotlivých obcí.
| Fotografia[1] |              | Názov pamiatky | Adresa / súradnice | ID[2]     | Popis podľa databázy PÚSR[3]                                        | Poznámka |
| ------------- | ------------ | -------------- | ------------------ | --------- | ------------------------------------------------------------------- | -------- |
| áno           | Nahrať súbor | Kostol         | KÚ: Martinová      | 609-981/0 | Unifikovaný názov PO: kostol Bližšie určenie; zaužívaný názov: ref. |          |


## Vysvetlivky
1. ^  Fotografia objektu. Kliknutím na obrázok sa zobrazí zväčšený náhľad. Nahratím obrázku na Wikimedia Commons sa tento zoznam nijako nezmení, takže v prípade potreby treba upraviť tento zoznam tak, aby sa nahratý obrázok zobrazil aj tu.
  -  – Tu sa nachádzajú ďalšie obrázky objektu na Wikimedia Commons.
  -  – Odkaz na nahratie nového obrázku, pričom určité parametre sú vopred vyplnené.
2. ^  Identifikačné číslo objektu, prvú časť tvorí číslo okresu, druhú časť tvorí číslo, pod ktorým je pamiatka evidovaná v ÚZPF.
3. ^  Označenie pamiatky prebraté z databázy PÚSR. Použité skratky:
  - PÚSR – Pamiatkový úrad Slovenskej republiky
  - NKP – Národná kultúrna pamiatka
  - PO – Pamiatkový objekt
  - ÚZPF – Ústredný zoznam pamiatkového fondu


## Iné projekty
- Commons ponúka multimediálne súbory na tému Zoznam kultúrnych pamiatok v obci Martinová
# Maradú-Fédú
Maradú-Fédú (maldiv. މަރަދޫފޭދޫ‎) je jeden z obývaných ostrovov na atole Sínu na Maldivách. Počet obyvateľov je 1 531 (jún 2006), dĺžka ostrova 625 m, šírka 350 m. Vzdialenosť od hlavného mesta Male je 537,68 km.
# Chenommet
Chenommet je francúzska obec, ktorá sa nachádza v departemente Charente, v regióne Poitou-Charentes.

## Poloha
Obec má rozlohu 4,43 km². Najvyšší bod je položený 117 m n. m. a najnižší bod 69 m n. m.

## Obyvateľstvo
Počet obyvateľov obce je 156 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Základná knižnica
Základná knižnica je knižnica, ktorá je základná pre prácu siete alebo skupiny jej podriadených samostatných knižníc, pomáha im v doplňovaní knižničných fondov, umožňuje medziknižničnú výpožičnú službu, zaobstaráva im bibliografické pomôcky a metodicky ich riadi.
# Chavin (Indre)
Chavin je francúzska obec, ktorá sa nachádza v departemente Indre, v regióne Centre-Val de Loire.

## Poloha
Obec má rozlohu 14,01 km². Najvyšší bod je položený 276 m n. m. a najnižší bod 154 m n. m.

## Obyvateľstvo
Počet obyvateľov obce je 280 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Vysoký vrch (vrch v Ondavskej vrchovine)
Vysoký vrch (640,3 m n. m.) je vrch v Ondavskej vrchovine, krajinnom celku Nízkych Beskýd. Leží nad obcou Vyšná Polianka, približne 16 km severovýchodne od Bardejova.

## Poloha
Nachádza sa na severnom okraji vrchoviny, v Prešovskom kraji, okrese Bardejov a na katastrálnom území obce Vyšná Polianka. Najbližšími sídlami sú na západnom úpätí situovaná Ondavka a južne ležiaca Vyšná Polianka, juhovýchodne sa nachádza Varadka a Nižná Polianka.

## Opis
Vysoký vrch leží v hraničnom hrebeni na severe Ondavskej vrchoviny, mierne vysunutý na juh, a teda výhradne na území Slovenska. Západným smerom sa nachádza Rotunda (770 m n. m.), Javorina (881 m n. m.), Karkuláž (788 m n. m.) a Suchý vrch (743 m n. m.), južným Stebnícka Magura (900 m n. m.), Jedlina (620 m n. m.), Smilniansky vrch (749 m n. m.), Kohútov (647 m n. m.), Kačalová (677 m n. m.), Kýčera (505 m n. m.) a Kaštielik (648 m n. m.), východným Panský vrch (617 m n. m.), Czeremcha (669 m n. m.), Filipovský vrch (705 m n. m.), Zarubka (633 m n. m.), Debi wierch (663 m n. m.) a Jaworzyna (711 m n. m.) a severným Dab (676 m n. m.), Maly Beskid (635 m n. m.) a Kamienny wierch (710 m n. m.). Lokalita je súčasťou povodia Ondavy, kde voda odteká kratšími prítokmi. Na vrchol nevedie značená turistická trasa, no severne vedúcim hrebeňom prechádza Východokarpatská magistrála.

### Výhľady
Vrcholová časť je v severozápadnej časti pokrytá súvislým lesným porastom, no v juhozápadnej horskou lúkou, ktorá umožňuje obmedzený rozhľad. Z vhodných lokalít je tak vidieť okolité vrcholy Ondavskej vrchoviny, no tiež Busov, Slanské a Vihorlatské vrchy.

## Prístup
Na vrchol nevedie značený turistický chodník, preto prístup je možný lesom z blízkej Ondavky a Vyšnej Polianky. Severne prechádza hraničným hrebeňom Východokarpatská magistrála, spájajúca severozápadne ležiace sedlo Dujava a juhovýchodne situované Polianske sedlo.
# Ctislav Doseděl
Ctislav Doseděl (* 14. august 1970, Přerov, Česko) je bývalý český profesionálny tenista. Počas svojej kariéry vyhral 3 turnaje ATP v dvojhre.

## Finálové účasti na turnajoch ATP (7)
| Grand Slam            |
| ATP Finals            |
| ATP Tour Masters 1000 |
| ATP Tour 500          |
| ATP Tour 250          |


### Dvojhra - výhry (3)
| Č. | Dátum            | Turnaj               | Povrch | Súper vo finále | Skóre              |
| 1. | 29. október 1995 | Santiago, Čile       | antuka | Marcelo Ríos    | 7-63 6-3           |
| 2. | 5. máj 1996      | Mníchov, Nemecko     | antuka | Carlos Moyà     | 6-4 4-6 6-3        |
| 3. | 3. august 1997   | Amsterdam, Holandsko | antuka | Carlos Moyà     | 7-64 7-65 6-74 6-2 |


### Dvojhra - prehry (3)
| Č. | Dátum            | Turnaj              | Povrch | Súper vo finále     | Skóre   |
| 1. | 7. november 1993 | Sao Paulo, Brazília | antuka | Alberto Berasategui | 4-6 3-6 |
| 2. | 3. máj 1998      | Praha, Česko        | antuka | Fernando Meligeni   | 1-6 4-6 |
| 3. | 2. máj 1999      | Praha, Česko        | antuka | Dominik Hrbatý      | 2-6 2-6 |


### Štvorhra - výhry (1)
| Č. | Dátum        | Turnaj              | Povrch | Partner      | Súperi vo finále            | Skóre       |
| 1. | 26. máj 1996 | St. Pölten, Rakúsko | antuka | Pavel Vízner | David Adams · Menno Oosting | 6-7 6-4 6-3 |
# Debernícky potok
Debernícky potok je potok na Záhorí, preteká územím okresov Myjava a Senica. Je to ľavostranný prítok Myjavy, meria 6,8 km a je tokom IV. rádu. 

## Prameň
Preteká Myjavskou pahorkatinou, pramení na juhovýchodnom svahu vrchu Starý hrad (454,6 m n. m.), v lokalite Krížnická úboč, v nadmorskej výške približne 350 m n. m.

## Opis toku
Od prameňa tečie najprv na juh, zľava priberá prítok z oblasti osady Tulákovci a stáča sa na juhozápad. Potok následne viackrát výrazne ohýba svoje koryto a na oboch brehoch sú viditeľné erózne ryhy, spôsobené tečúcou zrážkovou vodou. Potom preteká cez osady Horný Deberník a Dolný Deberník, pokračuje viac juhojuhozápadným smerom, esovito sa stáča a preteká intravilánom obce Prietrž. Na jej území ústi v nadmorskej výške cca 224 m n. m. do Myjavy.
# Šikocu
Šikocu je masívna (13 × 15 km široká) kaldera, nachádzajúca sa v juhovýchodnej časti ostrova Hokkaidó. Vznikla asi pred 34 až 31 000 rokmi ako následok pravdepodobne najväčšej erupcie na ostrove. Na jej okrajoch sa nachádzajú mladšie stratovulkány (Eniwa, Fuppušidake, Kitajama, Tarumai), z nich najaktívnejší je Tarumai (1 038 m) na juhovýchodnom okraji.
# Brion (Maine-et-Loire)
Brion je francúzska obec, ktorá sa nachádza v departemente Maine-et-Loire, v regióne Pays-de-la-Loire.

## Poloha
Obec má rozlohu 28,29 km². Najvyšší bod je položený 88 m n. m. a najnižší bod 21 m n. m.

## Obyvateľstvo
Počet obyvateľov obce je 1 155 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Štefan Barták
Ing. Štefan Barták, CSc. (* 22. júl 1940 – † 9. jún 2019) bol slovenský politický a verejný činiteľ, primátor Bratislavy, poslanec Slovenskej národnej rady a člen Ústredného výboru Komunistickej strany Slovenska.
Od roku 1966 pôsobil v rôznych technických a politických funkciách.
V druhej polovici sedemdesiatych rokoch 20. storočia pôsobil Štefan Barták ako vedúci tajomník Okresného národného výboru Bratislava I., odkiaľ v roku 1980 postúpil na post tajomníka Mestského výboru KSS v Bratislave (do roku 1986). Od roku 1982 bol členom Ústredného výboru KSS, kde zotrval až do konca roka 1989.
21. februára 1986 bol na mimoriadnom zasadnutí Národného výboru hlavného mesta SSR Bratislavy zvolený za primátora. Na post nastúpil po Ladislavovi Martinákovi, ktorý bol primátorom Bratislavy od roku 1969. Počas Bartákovho pôsobenia na poste primátora hlavného mesta sa v roku 1986 začalo napr. s výstavbou novej budovy SND, do užívania bol odovzdaný posledný úsek západnej radiály, ktorý smeroval z Rusoviec na Most SNP, bola dokončená stavba nemocnice s poliklinikou na Šmidkeho ulici (dnes Ružinovská) a pod.
Na začiatku roku 1990 sa v Bratislave konala demonštrácia za jeho odstúpenie. V úrade zotrval do 1. marca 1990. Vo funkcii ho nahradil Roman Hofbauer, ktorý viedol hlavné mesto až do prvých demokratických volieb do orgánov samospráv v novembri 1990.
Vo volebnom období 1986 – 1990 bol aj poslancom Slovenskej národnej rady za volebný obvod č. II (Petržalka). Pôsobil v parlamentom výbore pre priemysel a stavebníctvo a neskôr aj vo výbore pre životné prostredie. V tomto období bol aj členom pracovnej skupiny, ktorá mala pripraviť nový zákon o hlavnom meste. Na začiatku roku 1990 bol spolu s ďalšími vysokopostavenými členmi komunistickej strany zbavený poslaneckého mandátu.
# Mellach
Mellach je obec v Rakúsku v spolkovej krajine Štajersko v okrese Graz-okolie.
Žije tu 1 191 obyvateľov (31. 12. 2010).
Pri obci sa nachádza posledná Rakúska uhoľná elektráreň. V roku 2020 bola odstavená, ale v dôsledku problémov s dodávkami plynu bolo v roku 2022 avizované jej oživenie.

## Iné projekty
- Commons ponúka multimediálne súbory na tému Mellach
# Jana Laššáková
JUDr. Jana Laššáková (* 22. máj 1952, Plavnica) je slovenská právnička a bývalá sociálnodemokratická politička, bývalá poslankyňa. V rokoch 2017 až 2023 bola sudkyňou Ústavného súdu SR.

## Štúdium a kariéra
V roku 1976 absolvovala štúdium na Právnickej fakulte Univerzity Komenského v Bratislave.  Pracovala ako právnička v chemičke Slovenské lučobné závody v  Hnúšti (1976 – 1984), na generálnom riaditeľstve združenia celulózo-papierenských podnikov SLOVCEPA, Banská Bystrica (1984 – 1987) a v Biotike š. p. Slovenská Ľupča (1987 – 1993). V rokoch 1993 – 2002 pôsobila ako komerčná právnička. V období 2004 až 2017 advokátka.

## Politická činnosť
Jana Laššáková bola predsedníčkou krajskej organizácie strany SMER - sociálna demokracia v Banskobystrickom kraji a členkou predsedníctva strany. Ako poslankyňa NR SR za túto stranu pôsobila medzi rokmi 2002 až 2017. Od roku 2012 predsedníčka parlamentného klubu strany.
V rokoch 2012 až 2016 bola vo funkcii podpredsedníčky Národnej rady. Počas celého politického pôsobenia bola členkou Mandátového a imunitného výboru, Výboru Národnej rady Slovenskej republiky na preskúmavanie rozhodnutí Národného bezpečnostného úradu, Ústavnoprávneho výboru a Výboru pre ľudské práva a národnostné menšiny.
V novembri 2014 bola na jeden deň poverená výkonom funkcie predsedu NR SR.
Jej členstvo v strane SMER-SD zaniklo 13. decembra 2017 na základe menovania do sudcovskej funkcie. Rezignovala tiež na funkciu predsedníčky krajskej organizácie v Banskobystrickom kraji, vo funkcii ju vystriedala jej menovkyňa Ľubica Laššáková.

## Sudkyňa Ústavného súdu
Po takmer trojročnom spore prezidenta Andreja Kisku s Národnou radou SR o vymenovaní ústavných sudcov 6. decembra 2017 Ústavný súd SR rozhodol, že Kiska musí vymenovať siedmich sudcov zvolených NR SR napriek jeho výhradám o ich odbornosti. Aj keď Kiska rozhodnutie kritizoval, za sudcov 14. decembra vymenoval troch zo zvolených: Mojmíra Mamojku, Miroslava Duriša a Janu Laššákovú.
Začiatkom septembra 2023 sa vzdala funkcie sudkyne Ústavného súdu. Funkcia jej zanikne k 30. septembru 2023.

## Kritika
Podľa informácií denníka Plus jeden deň získali neziskové organizácie priateľa poslankyne Jany Laššákovej štátny príspevok na zriadenie tzv. sociálneho podniku. Laššáková je tiež kritizovaná pre signalizovanie poslancom NR SR za stranu SMER-SD ako majú postupovať pri hlasovaní. 

## Iné projekty
- Wikicitáty ponúkajú citáty   od alebo o Jana Laššáková
# Matúš Blaho
Matúš Blaho (* 18. marec 1772, Bystrička - † 21. marec 1837, Liptovský Mikuláš) bol slovenský evanjelický kňaz, náboženský spisovateľ a národný buditeľ

## Rodina
- otec Ján Blaho
- matka rod. Pálešová


## Životopis
V roku 1784-1787 študoval na gymnáziu v Kremnici, 1787-1789 v Banskej Bystrici, 1789-1794 na evanjelickom lýceu v Bratislave, 1794-1797 na univerzite vo Wittenbergu. Evanjelický kňaz v Liptovskom Mikuláši, 1819 liptovský senior. Už počas štúdia uvedomelý príslušník národnokultúrnych podujatí, v Liptovskom Mikuláši prispel k založeniu verejnej knižnice a prvého národného divadla - Divadla slovenského svätomikulášskeho. Propagoval slovenskú literatúru, založil základinu na jej vydávanie, podporoval slovenské evanjelické školstvo. Autor homiletickej literatúry.
# Saint-Longis
Saint-Longis je francúzska obec, ktorá sa nachádza v departemente Sarthe, v regióne Pays-de-la-Loire.

## Poloha
Obec má rozlohu 11,22 km². Najvyšší bod je položený 188 m n. m. a najnižší bod 102 m n. m.

## Obyvateľstvo
Počet obyvateľov obce je 528 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Dlouhý Most
Dlouhý Most je obec v Česku v okrese Liberec v Libereckom kraji. 1. januára 2012 tu žilo 781 obyvateľov, z toho 398 mužov a 383 žien, pričom priemerný vek v obci bol 37,3 roka (muži 36,4 roka, ženy 38,2 roka).

## Iné projekty
- Commons ponúka multimediálne súbory na tému Dlouhý Most
# Kocurany
Kocurany sú obec na Slovensku v okrese Prievidza.

## Partnerské obce
- Lukoveček, Česko


## Iné projekty
- Commons ponúka multimediálne súbory na tému Kocurany
# Kesovce
Kesovce (maď. Sajókeszi) sú obec na Slovensku v okrese Rimavská Sobota.

## Pamiatky
V obci sa nachádzajú ruiny reformovaného kostola, jednoloďovej klasicistickej stavby so segmentovým ukončením presbytéria a predstavanou vežou z roku 1859. Fasády kostola sú členené lizénami, veža je ukončená korunnou rímsou s terčíkom a barokovou helmicou. Nad portálom sa nachádza termálne okno. Kostol je v súčasnosti opustený, loď je bez zastrešenia.
- Reformovaný kostol
- Detail veže
- Podvežie, vstup do kostola


## Iné projekty
- Commons ponúka multimediálne súbory na tému Kesovce
# Tiszagyulaháza
Tiszagyulaháza je obec v Maďarsku v Hajducko-bihárskej župe v obvode Polgár.
Má rozlohu 2078 ha a žije tu 769 obyvateľov (2007).
# 32 pred Kr.

## Úmrtia
- Titus Pomponius Atticus, rímsky vydavateľ a finančník (* 110 pred Kr.)
# Quinson
Quinson je francúzska obec, ktorá sa nachádza v departemente Alpes-de-Haute-Provence, v regióne Provence-Alpes-Côte d’Azur.

## Poloha
Quinson má rozlohu 28,11 km². Najvyšší bod je položený 584 m n. m. a najnižší bod 353 m n. m.

## Obyvateľstvo
Quinson má 446 obyvateľov (2009).
Graf vývoja obyvateľstva:
Zdroje: INSEE
# Marbach an der Donau
Marbach an der Donau je obec v Rakúsku v spolkovej krajine Dolné Rakúsko v okrese Melk.
Žije tu 1 654 obyvateľov (31. 12. 2009).

## Iné projekty
- Commons ponúka multimediálne súbory na tému Marbach an der Donau
# Niederwaldkirchen
Niederwaldkirchen je obec v Rakúsku v spolkovej krajine Horné Rakúsko v okrese  Rohrbach.
Žije tu 1 835 obyvateľov (1. január 2020).

## Iné projekty
- Commons ponúka multimediálne súbory na tému Niederwaldkirchen
# Country rock
Country rock je podžáner populárnej hudby, vytvorený spojením rocku a country. Termín sa všeobecne používa na označenie vlny rockových hudobníkov, ktorí začali hrávať country nahrávky koncom 60. a začiatkom 70. rokov. Medzi nich patrili Bob Dylan alebo skupina The Byrds. Žáner dosiahol svoju najväčšiu popularitu v 70. rokoch s hudobníkmi ako Emmylou Harris, The Eagles alebo Pure Prairie League.
# Sponzor
Sponzor je osoba (fyzická alebo právnická) alebo spoločnosť, ktorá financuje náklady určitej akcie, činnosti či vysielania odmenou za nejakú formu návratnosti tohto financovania, spravidla za poskytnutie reklamy a pod. V širšom zmysle je to osoba, ktorá na seba preberá zodpovednosť za akciu, činnosť či vysielanie z morálnej a materiálnej stránky, podporovateľ, mecenáš. Činnosť sponzora sa nazýva sponzorstvo alebo sponzoring.
V športe je sponzor podporovateľ športu v ekonomickej oblasti. Ako protihodnotu sponzorskej činnosti (sponzorstvo) zabezpečujú športovci a športové kluby reklamu daného sponzora. Vo vyspelých krajinách vychádza štát sponzorom v ústrety tým, že ich
daňovo zvýhodňuje.
# Tarbagataj
Tarbagataj je pohorie v juhovýchodnom Kazachstane, ktorého východná časť zasahuje na hranice s Čínou.
Pohorie má rovnobežkový smer. Je dlhe 300 km a široké 60 - 120 km. Najvyšší vrch je Tastau 2992 m.
Južné svahy pohoria sú strmšie, ako severné, sú tu výrazné stopy po štvrtohornom zaľadnení.
Najnižšie časti pohoria pokrýva polopúštne rastlinstvo, dreviny sa tu vyskytujú iba zriedka. Vo výškach okolo 2000 m sú horské lúky, najvyššie vrcholy sú trvalo pod snehom.
# Bonneval (Savoie)
Bonneval je francúzska obec, ktorá sa nachádza v departemente Savoie, v regióne Rhône-Alpes.

## Poloha
Obec má rozlohu 19,58 km². Najvyšší bod je položený 2 493 m n. m. a najnižší bod 417 m n. m.

## Obyvateľstvo
Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# NGC 5535
Súradnice:  14h 17m 31s; 08° 12′ 27″
NGC 5535 je galaxia v súhvezdí Pastier, ktorú objavil nemecký astronóm Albert Marth 8. mája 1864.
Jej zdanlivá hviezdna veľkosť je 15.
# Eupalinos (architekt)
Eupalinos (starogr. Εὐπαλῖνος – Eupalinos) bol grécky technik a architekt v 6. storočí pred Kr.
Eupalinos, syn Naustrofa z Megary, na príkaz tyrana Polykrata navrhol a postavil v 2. polovici 6. storočia pred Kr. (cca 530 pred Kr.) na ostrove Samos tunel (jeden z technických divov antického sveta – Eupalinov tunel) s dĺžkou 1 036 metrov (razili ho z oboch strán), ktorý bol súčasťou vodovodu z terakotového potrubia pre hlavné mesto Pythagorion.
Grécky historik Herodotos o tom uvádza: „Trochu dlhšie som sa zaoberal obyvateľmi Samu, keďže vybudovali tri stavby, ktoré sú najväčšie v celom Grécku. Cez vŕšok asi stopäťdesiat siah vysoký vykopali zdola tunel s dvomi otvormi. Dĺžka tunelu je sedem stadií, výška a šírka po osem stôp. Cez celý tento tunel je vykopaný druhý kanál, hlboký dvadsať lakťov a široký tri stopy a cezeň sa potrubím vedie voda zo silného prameňa do mesta. Staviteľom tohto tunelu bol Eupalinos z Megary, syn Naustrofov. Druhá je hrádza v mori...“
# Fridrich Dohnány
Fridrich Dohnány z Dohnian (staršie: Fridrich Dohnányi; latinsko-maďarská podoba prídomku: de Dohnány; * 13. jún 1843, Sobotište – † 10. november 1909, Bratislava) bol slovenský pedagóg, prírodovedec a stenograf.

## Rodina
- Štefan Dohnány z Dohnian
- Leopoldína Hesselová
- manželka Otília, rod. Slabeyová
- syn Ernest Dohnány


## Životopis
Študoval na gymnáziu v Bratislave, matematiku a fyziku na univerzite vo Viedni. Roku 1868 profesor gymnázia v Kremnici, roku 1969 v Banskej Bystrici, 1873 – 1905 v Bratislave. Významný pedagóg matematiky a fyziky, venoval sa prevažne elektrine, zriadil prvé školské röntgenologické laboratórium v Uhorsku. Účinkoval aj v stenografii, vydával príručky. od roku 1888 v Bratislave stenografický mesačník Panstenographia. Venoval sa aj hudbe, vynikajúco hral na čele, roku 1874 v Bratislave koncertoval s Franzom Lisztom, prvý učiteľ svojho syna Ernesta, zúčastnil sa na vydaní náboženského spevníka pre mládež.
# Glos-sur-Risle
Glos-sur-Risle je francúzska obec, ktorá sa nachádza v departemente Eure, v regióne Horná Normandia.

## Poloha
Obec má rozlohu 7,33 km². Najvyšší bod je položený 135 m n. m. a najnižší bod 31 m n. m.

## Obyvateľstvo
Počet obyvateľov obce je 472 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Anúria
Anúria alebo zástava tvorby moču je život ohrozujúci stav, ktorý môže nastať z viacerých príčin. Najčastejšie sú akútne zlyhanie obličiek a šok.
# Lutilský potok (prítok Hrona)
Lutilský potok je vodný tok na Strednom Pohroní, na území okresov Prievidza a Žiar nad Hronom. Je to pravostranný prítok Hrona s dĺžkou 20,5 km a je tokom III. rádu.
Pramení pod hlavným hrebeňom pohoria Vtáčnik, v podcelku Nízky Vtáčnik, na východnom úpätí Bieleho kameňa (1 135 m n. m.), v nadmorskej výške 720 m n. m., iba niekoľko metrov od prameňa Handlovky.
Od prameňa tečie sprvu juhovýchodným smerom, na krátkom úseku zalesneným územím a vzápätí vstupuje do prevažne odlesnenej Handlovskej kotliny. V nadmorskej výške 589,7 m n. m., neďaleko Novej východnej šachty, priberá svoj druhý prítok a stáča sa na krátkom úseku južným smerom.
Ďalej tečie na rozhraní Kremnických vrchov na ľavom brehu a Vtáčnika na pravom brehu. Južne od obce Nová Lehota priberá zľava prítok pretekajúci touto obcou a opätovne sa stáča na juhovýchod. Z pravej strany priberá Barinu, rozširuje svoje koryto a v blízkosti osady Dérerov mlyn vstupuje do Žiarskej kotliny. 
Severne od obce Lovčica-Trubín sa stáča, na krátkom úseku tečie východným smerom až k sútoku s ľavostranným Lehotským potokom (317,1 m n. m.) Opäť tečie na juhovýchod, vytvára niekoľko zákrut a zľava priberá Kosorínsky potok (292,7 m n. m.). Pokračuje okrajom obce Lutila, kde priberá ľavostrannú Kopernicu, následne tečie okrajom mesta Žiar nad Hronom a neďaleko obce Ladomerská Vieska ústi v nadmorskej výške okolo 247 m n. m. do Hrona.
# 4752 Myron
4752 Myron je planétka s priemerom približne 49 km, ktorú objavil Cornelis Johannes van Houten, Ingrid van Houten-Groeneveldová, Tom Gehrels 29. septembra 1973.
# Rinzai zen
Rinzai zen (jap. 臨済宗 – rinzai-šú) je jedna z troch najväčších škôl zenového budhizmu v Japonsku, založená kňazom
Eisaiom (* 1141 – † 1215), ktorý našiel mnoho prívržencov medzi samurajmi. Rinzai zen zdôrazňuje náhle osvietenie, ktoré sa jeho stúpenci snažia dosiahnuť dlhotrvajúcim cvičením sa v riešení koanov.

## Rozdiely medzi školami Rinzai a Soto
V tradícii Rinzai je počas zazenu často objektom meditácie koan, zatiaľčo v škole Sótó je preferovaná  šikantaza (“iba sedenie”). Rinzai sa tiež zvykne označovať ako drsnejšia tradícia než Sótó, čo vyjadruje aj japonské príslovie: “Rinzai pre samurajov, Sótó pre sedliakov” ( Rinzai Shōgun, Sōtō Domin).

## Iné projekty
- Commons ponúka multimediálne súbory na tému Rinzai zen
# Saint Paul (Minnesota)
Saint Paul je hlavné a druhé najväčšie mesto amerického štátu Minnesota a sídlo okresu Ramsey. V roku 2010 tu žilo okolo 285-tisíc obyvateľov na ploche 145,5 km². Nachádza sa na východnom brehu rieky Mississippi, na protiľahlom brehu sa rozprestiera najväčšie mesto Minnesoty, Minneapolis. Obe mestá vytvárajú metropolitnú oblasť známu ako Twin Cities, kde žije okolo 3,5 milióna obyvateľov.
Bolo založené ako dopravné a obchodné stredisko teritória Minnesota a v roku 1849 sa stalo hlavným mestom federálneho štátu. Mesto je známe svojím štadiónom Xcel Energy Center, domovským štadiónom klubu NHL Minnesota Wild a veľkým muzeálnym komplexom, Science Museum of Minnesota.
Meno mesta pochádza od kňaza Luciena Galtiera,ktorý pri založení kaplnky svätého Pavla (ktorá bola neskôr prestavaná na katedrálu svätého Pavla) oznámil, že osada sa odteraz bude volať Saint Paul, keďže "Saint Paul ako názov mesta je vhodne zvolený, tieto jednoslabičné slová sú krátke, znejú dobre a sú zrozumiteľné pre všetkých kresťanov".

## Osobnosti mesta
- Francis Scott Fitzgerald (* 1896 - † 1940), spisovateľ
- Warren E. Burger (* 1907 - † 1995), predseda Najvyššieho súdu USA
- Melvin Calvin (* 1911 - † 1997), chemik, nositeľ Nobelovej ceny
- Herb Brooks (* 1937 - † 2003), hokejista, člen Siene slávy NHL
- Jeorjos Papandreu (mladší) (* 1952), grécky politik, bývalý premiér Grécka
- Duane Gene Carey (* 1957), vojenský letec a astronaut NASA
- Josh Hartnett (* 1978), herec a producent
- Lindsey Vonn (* 1984), zjazdová lyžiarka, víťazka Svetového pohára


## Partnerské mestá
- Campo Grande, Brazília
- Ciudad Romero, Salvádor
- Culiacán, Mexiko
- George, Južná Afrika
- Hadera, Izrael
- Manzanillo, Mexiko
- Nagasaki, Japonsko
- Neuss, Nemecko
- Novosibirsk, Rusko
- Šanghaj, Čína
- Tverja, Izrael


## Iné projekty
- Commons ponúka multimediálne súbory na tému Saint Paul (Minnesota)
# Neratov (okres Pardubice)
Neratov je obec v Česku v okrese Pardubice v Pardubickom kraji. 1. januára 2012 tu žilo 145 obyvateľov, z toho 72 mužov a 73 žien, pričom priemerný vek v obci bol 39,3 roka (muži 42,6 roka, ženy 36,0 roka).

## Iné projekty
- Commons ponúka multimediálne súbory na tému Neratov (okres Pardubice)
# Ludwig Landgrebe
Ludwig Landgrebe (* 9. marec 1902, Viedeň – † 14. august 1991, Kolín nad Rýnom) bol nemecký filozof, predstaviteľ fenomenológie, žiak E. Husserla, vydavateľ jeho archívu.

## Dielo
- Wilhelm Diltheys Theorie der Geisteswissenschaften, Halle 1928 (Dizertácia)
- Nennfunktion und Wortbedeutung. Eine Studie über Martys Sprachphilosophie, Halle 1923
- Was bedeutet uns heute Philosophie, hamburg 1948
- Phänomenologie und Metaphysik, Hamburg 1949
- Philosophie der Gegenwart, Bonn 1952
- Der Weg der Phänomenologie, Gütersloh 1963
- Phänomenologie und Geschichte, Gütersloh 1968
- Über einige Grundfragen der Philosophie der Politik, Kolín/Opladen 1969
- Faktizität und Individuation. Studien zu den Grundfragen der Phänomenologie, Hamburg 1982
# Magnus Hirschfeld
Magnus Hirschfeld (* 14. máj 1868, Kolberg, Poľsko – † 14. máj 1935, Nice, Francúzsko) bol nemecký sexuológ, zakladateľ Sexuologického inštitútu v Berlíne.

## Životopis
15. mája 1897 založil vo svojom byte v Charlottenburgu spolu s lipským nakladateľom Maxom Spohrom, hannoverským železničným úradníkom Eduardom Obergom a s bývalým pruským vrchným plukovníkom Franz-Josephom von Bülow vedecko-humanitárny výbor (WhK), ktorý sa v začiatkoch zameral predovšetkým na podporu petície za zrušenie § 175 nemeckého trestného zákonníka. Tento paragraf určoval trest väzenia za intímny styk medzi homosexuálmi.
V rokoch 1899 až 1923 vydával Hirschfeld v mene vedecko-humanitárneho výboru ročenku „Jahrbuch für sexuelle Zwischenstufen“. V ročenke bol  napríklad pod názvom „Aké záujmy má ženské hnutie pri riešení homosexuálnej otázky?“ publikovaný prejav Anny Rülingovej, jednej z prvých žien, ktorá verejne obhajovala práva homosexuálov. Rülingová vystúpila s týmto prejavom 9. októbra 1904 na zhromaždení WhK v Berlíne.
V roku 1908 vydal prvý sexuologický časopis „Zeitschrift Fur Sexualwissenschaft“, ktorý v pôvodnej podobe vychádzal iba rok, jeho vznik sa však formálne považuje za vznik sexuológie ako vedného odboru. V časopise publikovali významné osobnosti ako rakúsky lekár a psychiater Sigmund Freud, taliansky psychiater a kriminológ Cesare Lombroso či rakúsky psychiater a psychológ Alfred Adler.
V roku 1919 založil Sexuologický inštitút so sídlom v Berlíne. Inštitút poskytoval okrem iného predmanželské poradenstvo a usporadúval popularizačné prednášky. Prednáškové turné usporadúval aj vo vtedajšom Československu - prednášky v 1932 prebiehali v Prahe, Brne a Bratislave (do ktorej zavítal viackrát, napr. v roku 1930). Po Bratislave a Československu ho sprevádzal aj jeho priateľ Imrich Matyáš - prvý slovenský queer aktivista. V roku 1933, nástupom NSDAP k moci, ukončili nacisti jeho činnosť.
Bol hlavným predstaviteľom nemeckého hnutia za emancipáciu homosexuálov; prvoradou oblasťou jeho výskumu bola homosexualita. 
Ako jeden z prvých odborníkov zhromaždil systematicky poznatky o sexualite. Je autorom päťzväzkového traktátu o "sexuológii", ako aj asi 150 iných prác z tejto oblasti.
Je tiež autorom teórie metatropizmu, podľa ktorej sexualita je čímsi neistým, čo podlieha zmene.

## Iné projekty
- Commons ponúka multimediálne súbory na tému Magnus Hirschfeld
# Inštitút urbanizmu a územného plánovania URBION
Inštitút urbanizmu a územného plánovania URBION bola príspevková organizácia Ministerstva výstavby a regionálneho rozvoja SR. Venovala sa aplikovanému výskumu a rozvoju metodických postupov pre usmerňovanie orgánov územného plánovania, príprave normatívnych a legislatívnych nástrojov, odborných podkladov pre tvorbu koncepcie a postupu štátu v oblasti usmerňovania územného rozvoja, udržiavaniu aktuálneho stavu Koncepcie územného rozvoja Slovenska a príprave jej strategických zámerov.
V roku 2009 URBION obnovil vydávanie odborného časopisu Urbanita.
K 30.6.2013 bol URBION zrušený.

## História
Inštitút nepriamo nadväzuje na činnosť bývalého štátneho podniku URBION – Štátny inštitút urbanizmu a územného plánovania, ktorý zanikol v roku 1993. 
V roku 1996 na konferencii OSN Habitat II v Istanbule Slovensko ako jedno z opatrení na dosiahnutie cieľov konferencie – udržateľný rozvoj sídiel v urbanizovanom svete a primerané bývanie pre všetkých, zaradilo do Národného akčného plánu úlohu zriadiť inštitút urbanizmu a územného plánovania.
Inštitút urbanizmu a územného plánovania URBION bol zriadený Ministerstvom výstavby a regionálneho rozvoja (MVRR SR) v roku 2006, ale činný je až od roku 2008.
# Coigny
Coigny je francúzska obec, ktorá sa nachádza v departemente Manche, v regióne Dolná Normandia.

## Poloha
Obec má rozlohu 4,5 km². Najvyšší bod je položený 36 m n. m. a najnižší bod 4 m n. m.

## Obyvateľstvo
Počet obyvateľov obce je 197 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# TJ A-FbO Nižná
TJ A-FbO Nižná (celý názov: Telovýchovná jednota Atleticko-florbalový oddiel Nižná) je slovenský florbalový a atletický klub z obce Nižná, v okrese Tvrdošín. Vznikol v roku 1998 pod názvom FBK Nižná a patrí medzi najstaršie florbalové kluby na Slovensku. Dlhé roky sa venoval predovšetkým mládeži, až v roku 2011 vytvoril seniorský tím, ktorý prihlásil do 2. ligy Stred, v ktorej aj hneď zvíťazil. Najväčším úspechom seniorského tímu sú 2 bronzové medaily z rokov 2018 a 2019. Seniorské družstvo hrá najvyššiu domácu súťaž, extraligu mužov, v ktorej účinkuje od roku 2014. Okrem seniorského tímu fungujú v klube aj mládežnícke oddiely. Keďže v Nižnej nejestvuje hala s odpovedajúcimi parametrami, zápasy hráva  v Mestskej športovej hale Tvrdošín.

## Úspechy
Slovenská extraliga mužov:
- 2 x  – 2017/18, 2018/19


## Sezóny
| Sezóna  | Liga          | ZČ | Celkové umiestnenie |
| ------- | ------------- | -- | ------------------- |
| 2011/12 | 2. liga Stred |    | 1. miesto           |
| 2012/13 | 1. liga       |    | 4. miesto           |
| 2013/14 | 1. liga       |    | 1. miesto           |
| 2014/15 | Extraliga     | 9. | 9. miesto           |
| 2015/16 | Extraliga     | 9. | 9. miesto           |
| 2016/17 | Extraliga     | 3. | 4. miesto           |
| 2017/18 | Extraliga     | 1. | bronz               |
| 2018/19 | Extraliga     | 1. | bronz               |
# Gajta
Gajta alebo tiež rajta (arab. غيطة) je dvojitý jazýčkový nástroj pochádzajúci zo severnej Afriky. Tvarom a skladbou sa podobá na arabský mizmár alebo tureckú zurnu.
Používa sa tradične v marockej ľudovej hudbe ale aj v modernej svetovej hudbe. Gajtu počuť napríklad v hudbe z filmu Pán prsteňov v téme Mordor.
# Deyvillers
Deyvillers je francúzska obec, ktorá sa nachádza v departemente Vosges, v regióne Lotrinsko.

## Poloha
Obec má rozlohu 8,77 km². Najvyšší bod je položený 433 m n. m. a najnižší bod 325 m n. m.

## Obyvateľstvo
Počet obyvateľov obce je 1 519 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Madison (Wisconsin)
Madison je hlavné mesto amerického štátu Wisconsin a sídlo okresu Dane County. Je druhým najväčším mestom Wisconsinu po Milwaukee. 
Madison je univerzitné mesto, administratívne a hospodárske centrum, ako aj stredisko rovnomennej aglomerácie. Má rozlohu 219,4 km² a žije tu okolo 233-tisíc obyvateľov. Pomenované je po Jamesovi Madisonovi, štvrtom prezidentovi Spojených štátov. 

## Osobnosti mesta
- Frank Lloyd Wright (* 1867 – † 1959), architekt
- Thornton Wilder (* 1897 – † 1975), spisovateľ a dramatik, trojnásobný nositeľ Pulitzerovej ceny
- John Bardeen (* 1908 – † 1991), fyzik a elektrotechnik, dvojnásobný nositeľ Nobelovej ceny za fyziku
- Gena Rowlandsová (* 1930), herečka
- Howard M. Temin (* 1934 – † 1994), biológ, držiteľ Nobelovy ceny
- Tyne Daly (* 1946), herečka
- Chris Noth (* 1954), herec
- Eric Heiden (* 1958), päťnásobný olympijský víťaz v rýchlokorčuľovaní a cyklista
- Bradley Whitford (* 1959), herec a scenárista
- Phil Hellmuth (* 1964), slávny pokrový hráč
- Adam Burrish (* 1983), hokejista


## Partnerské mestá
- Ainaro, Východný Timor, 2001
- Arcatao, Salvádor
- Bac Giang, Vietnam
- Camagüey, Kuba, 1988
- Cuzco, Peru
- Freiburg im Breisgau, Nemecko, 1986
- Managua, Nikaragua, 1987
- Mantova, Taliansko, 2001
- Obihiro, Japonsko, 2006
- Vilnius, Litva


## Iné projekty
- Commons ponúka multimediálne súbory na tému Madison (Wisconsin)
# Nové Syrovice
Nové Syrovice je obec v Česku v okrese Třebíč v kraji Vysočina. 1. januára 2012 tu žilo 979 obyvateľov, z toho 518 mužov a 461 žien, pričom priemerný vek v obci bol 42,1 roka (muži 41,1 roka, ženy 43,2 roka).

## Iné projekty
- Commons ponúka multimediálne súbory na tému Nové Syrovice
# Lux (Côte-d’Or)
Lux je francúzska obec, ktorá sa nachádza v departemente Côte-d’Or, v regióne Burgundsko.

## Poloha
Obec má rozlohu 23,1 km². Najvyšší bod je položený 305 m n. m. a najnižší bod 244 m n. m.

## Obyvateľstvo
Počet obyvateľov obce je 520 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Pecková (vrch)
Pecková (576 m n. m.) je vrch v pohorí Biele Karpaty. Nachádza sa nad obcou Sobotište, približne 11 km severovýchodne od Senice.
Niektoré zdroje uvádzajú, že je to najvyšší vrch okresu Senica. Táto informácia však nemusí byť správna, keďže kataster obce Plavecký Peter, ktorá je súčasťou okresu, zahŕňa aj časť svahu malokarpatského kopca Veterlín do výšky približne 650 m n. m..

## Poloha
Nachádza sa v južnejšej časti pohoria Biele Karpaty, v jeho podcelku Žalostinská vrchovina. Vrch leží na území Trnavského kraja, v okrese Senica a katastrálne sa nachádza na území obcí Sobotište (na juh) a Vrbovce (na sever), ktoré sú zároveň aj najbližšími väčšími sídlami. V okolí vrchu sa nachádza aj niekoľko kopaníc.

## Turistika

### Výhľady
Z vrchu je veľmi dobrý výhľad na široké okolie, okrem iného na mesto Senica a hrad Branč.[chýba zdroj] Za dobrého počasia je vraj možné zazrieť aj vrcholky Álp.

### Prístup
Cez vrchol vedie značená zelená turistická trasa od kopanice Kadlečíkovci po kopanicu Chodúrovci. Zo Sobotišťa sa na ňu dá napojiť po červenej Záhoráckej magistrále. Z Vrboviec sa dá na trasu napojiť po žltej značke zo západu, zelenej a červenej z východu, alebo z cesty II. triedy 500.
- po  zeleno značenom turistickom chodníku:
  - z juhovýchodu z kopanice Kadlečíkovci
  - zo severozápadu z kopanice Chodúrovci


## Iné projekty
- Commons ponúka multimediálne súbory na tému Pecková (vrch)
# Lasberg
Lasberg je trhová obec v Rakúsku v spolkovej krajine Horné Rakúsko v okrese Freistadt.
Žije tu 2 821 obyvateľov (1. 1. 2010).

## Iné projekty
- Commons ponúka multimediálne súbory na tému Lasberg
# Majstrovstvá Európy v halovom pozemnom hokeji žien 1998
Majstrovstvá Európy v halovom pozemnom hokeji žien 1998 boli v poradí 9. Majstrovstvá Európy v halovom pozemnom hokeji žien, ktoré organizuje Európska federácia pozemného hokeja (EHF). Konali sa od 23. – 25. januára 1998 v Ourense, v provincii Galícia, v Španielsku, za účasti 8 tímov. Víťazom sa ôsmykrát stali hokejistky Nemecka. Bronzové Rakúsko získalo svoju prvú medailu na ME. 

## Kvalifikácia
| Podujatie                    | Družstvá                                                        |
| ---------------------------- | --------------------------------------------------------------- |
| ME 1996                      | Anglicko · Nemecko · Španielsko · Škótsko · Slovensko · Rakúsko |
| postup z ME II. divízie 1996 | Rusko · Litva                                                   |


## Výsledky

### Základné skupiny
| Por | Družstvo  | Z | V | R | P | GV | GI | +/− | B |
| --- | --------- | - | - | - | - | -- | -- | --- | - |
| 1.  | Anglicko  | 3 | 2 | 0 |   | 11 | 6  | +5  | 6 |
| 2.  | Škótsko   | 3 | 1 | 1 | 1 | 7  | 7  | +0  | 4 |
| 3.  | Litva     | 3 | 1 | 1 | 1 | 6  | 9  | −3  | 4 |
| 4.  | Slovensko | 3 | 1 | 0 | 2 | 5  | 7  | −2  | 3 |

| Por | Družstvo   | Z | V | R | P | GV | GI | +/− | B |
| --- | ---------- | - | - | - | - | -- | -- | --- | - |
| 1.  | Nemecko    | 3 | 3 | 0 | 0 | 30 | 2  | +28 | 9 |
| 2.  | Rakúsko    | 3 | 2 | 0 | 1 | 14 | 19 | −5  | 6 |
| 3.  | Španielsko | 3 | 1 | 0 | 2 | 11 | 18 | −7  | 3 |
| 4.  | Rusko      | 3 | 0 | 0 | 3 | 9  | 25 | −16 | 0 |


### Play off
Stretnutia o 5. – 8. miesto
| 29. január |       |           |
|            |       |           |
| Španielsko | 1 : 4 | Slovensko |
| Litva      | ? : ? | Rusko     |

Stretnutie o 7. miesto
| 30. január |       |            |
|            |       |            |
| Litva      | 1 : 5 | Španielsko |

Stretnutie o 5. miesto
| 30. január |       |       |
|            |       |       |
| Slovensko  | 6 : 4 | Rusko |

Semifinále
| 29. január |                  |         |
|            |                  |         |
| Anglicko   | 3 : 3, 7 : 6 pen | Rakúsko |
| Nemecko    | ? : ?            | Škótsko |

Stretnutie o 3. miesto
| 30. január |       |         |
|            |       |         |
| Rakúsko    | 3 : 1 | Škótsko |

Finále
| 30. január |       |          |
|            |       |          |
| Nemecko    | 8 : 0 | Anglicko |


## Konečné poradie
| Por. | Družstvo   |                               |
| ---- | ---------- | ----------------------------- |
|      | Nemecko    |                               |
|      | Anglicko   |                               |
|      | Rakúsko    |                               |
| 4.   | Škótsko    |                               |
| 5.   | Slovensko  |                               |
| 6.   | Rusko      |                               |
| 7.   | Španielsko | zostup do ME II. divízie 2000 |
| 8.   | Litva      | zostup do ME II. divízie 2000 |
# Vápovice
Vápovice je obec v Česku v okrese Jihlava v kraji Vysočina. 1. januára 2012 tu žilo 44 obyvateľov, z toho 19 mužov a 25 žien, pričom priemerný vek v obci bol 52,7 roka (muži 50,7 roka, ženy 54,3 roka).

## Iné projekty
- Commons ponúka multimediálne súbory na tému Vápovice